
Comisia pentru buget,

finanţe şi bănci

Bucureşti,   25.11.2003

Nr. 407

AVIZ

asupra propunerii legislative pentru completarea şi modificarea art. 95 din Legea nr. 19/2000 privind sistemul public de pensii şi alte drepturi sociale
Cu adresa nr. 296 din 25.09.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru completarea şi modificarea art. 95 din Legea nr. 19/2000 privind sistemul public de pensii şi alte drepturi sociale.

In urma examinării, în şedinţa din data de 25.11.2003, Comisia, cu unanimitate de voturi, a hotărât respingerea din următoarele considerente:

Menţionăm că persoanele ale căror drepturi de pensie au fost stabilite înainte de data intrării în vigoare a Legii nr. 19/2000 sunt supuse unui regim juridic diferit în ce priveşte condiţiile de stabilire a pensiei pentru limită de vârstă.

Extinderea prevederilor Legii nr. 19/2000 asupra unor situaţii din trecut contravine dispoziţiilor art. 15 alin. (2) din Constituţia României potrivit cărora “Legea dispune numai pentru viitor, cu excepţia legii penale sau contravenţionale mai favorabile”.

Precizăm că nu există posibilitatea cuantificării efortului financiar pe pare l-ar implica aplicarea acestei propuneri legislative.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

Expert parlamentar:

Popescu Luminiţa

